Nordlig grenselinje

Nordlig grenselinje (eng. Northern Limit Line) er en omstridt maritim delelinje i Vesthavet mellom Nord-Korea og Sør-Korea. Den har siden Koreakrigens slutt fungert som de facto grenselinje mellom de to koreanske statene.

Historie
Grensa ble ensidig satt av den USA-ledede FN-kommandoen 30. august 1953 etter at FN-kommandoen i Korea og nordkoreanske representanter ikke kom til enighet. Grenselinja er ikke offisielt anerkjent av Nord-Korea.Roehrig, Terence (2009). "North Korea and the Northern Limit Line". North Korean Review. 5 (1): 8 – 22. Grenselinja er heller ikke en del av våpenhvileavtalen som satte en sluttstrek for krigshandlingene under Koreakrigen. Grenselinja ble opprinnelig satt for å hindre sørkoreansk aggresjon mot nord, men grensas rolle har snudd til det motsatte, å hindre nordkoreansk aggresjon mot sør. 

Grenselinja er trukket mellom Gyeonggiprovinsen som hadde vært en del av Hwanghaeprovinsen før 1945 og en rekke øyer i havet utenfor vestkysten av den koreanske halvøy, som i dag utgjør en del av den sørkoreanske provinsen Incheon. Den største av øyene er Baengnyeong, som også er den som ligger lengst mot vest. Grenselinja er en fortsettelse av den militære delelinja som utgjør midtlinjen i landegrensa mellom Nord-Korea og Sør-Korea. I 1977 forsøkte Nord-Korea å etablere en 50 mils militær grensesone rundt øyene som Sør-Korea gjør krav på langs den nordlige grenselinja, men kravet ble avvist. Siden 1999 har Nord-Korea krevd at grensa skulle flyttes til den mer sørlige «Maritime Military Demarcation Line» som ville gjøre at flere av øyene i området ville havne nord for den koreansk-koreanske grensa.KPA urges U.S. and S. Korea to accept maritime demarcation line at West Sea. Korean Central News Agency. 21. juli 1999.

Den koreanske folkemarinen og Sør-Koreas marine patruljerer regelmessig i havområdet rundt grenselinja. Ettersom Nord-Korea ikke anerkjenner grensa fisker nordkoreanske fiskebåter tett på og over grenselinja, samtidig som de blir eskortert av nordkoreanske marinefartøy. Nord-Koreas offisielle nyhetsbyrå KCNA har beskrevet grenselinja som en «siste grense for å stoppe avhoppere til nord» satt opp for å møte «Washingtons selvjustis.»

Hendelser
I grenseområdet har det ofte oppstått hendelser mellom marinefartøy fra de to koreanske statene som har endt som en mindre militær konfrontasjon, ofte med dødsfall på en eller begge sider. Dette skjedde blant annet i 1999, 2002 og 2009.Pike, John (27. mai 2009). Northern Limit Line (NLL) West Sea Naval Engagements. GlobalSecurity.org.

Etter den nordkoreanske atomvåpentesten 27. mai 2009 advarte Nord-Korea om at landet ville møte tiltak for å håndtere den nordline grenselinja med våpenmakt.

10. november 2009 utvekslet koreanske marinefartøy ild ved grenselinja, noe som førte til alvorlige skader på et nordkoreansk marinefartøy og ett dødsfall.Kim, San (November 10, 2009). Koreas clash in Yellow Sea, blame each other. Yonhap.

21. desember 2009 etablerte Nord-Korea en skytesone langs grenselinja og truet med å skyte inn i sørkoreansk farvann.N. Korea sets 'firing zone' along western sea border. Yonhap. 21. desember 2009.

27. januar 2010 skjøt nordkoreansk artilleri inn i grenseområdet, noe som førte til at sørkoreanske fartøy besvarte ilden.North and South Korea exchange fire near sea border. BBC News. 27. januar 2010. Dette skjedde nær den sørkoreanske øya Baengnyeong.N. Korea fires into western sea border. Yonhap. 27. januar 2010.

Se også
 Krabbekrigen
 DMZ (Korea)
 Demilitarisert sone

Referanser

Eksterne lenker
 Modern meaning of Korea’s maritime line (Hankyoreh)

Kategori:Koreas historie
Kategori:Sør-Koreas historie
Kategori:Nord-Koreas historie
Kategori:Landegrenser
Kategori:1953 i Sør-Korea
Kategori:1953 i Nord-Korea